Kiinteistöalan Koulutussäätiö on perustettu vuonna 1989 ja sen tavoitteena on edistää kiinteistö- ja
rakennusalan yritysten, yhteisöjen ja ammattilaisten menestystä ja arvostusta.

Kiinteistöalan Koulutussäätiö julkistaa vuonna 2012 haettavaksi seuraavat määrärahat:

1.	Stipendejä maisteri- tai alan ylempään AMK-tutkintoon liittyviin valmiisiin tai valmistuviin opinnäytetöihin

Vuonna 2012 stipendeinä jaetaan yhteensä 15 000 euroa, josta yhden stipendin määrä on enimmillään 2 000 euroa. Opinnäytetöiden tutkimusaiheiden tulee liittyä kiinteistö- ja rakentamisalaan.

Stipendit myöntää Kiinteistöalan Koulutussäätiön asiamies. Stipendien keskeisimmät
myöntämisperusteet ovat työn/tutkimuksen 
1)	ajankohtaisuus, 
2)	uutta ajattelua avaava näkökulma sekä
3)	tutkimuksellinen ote. 

Hakuaika päättyy 20.8.2012.

2.	Tutkimusmäärärahoja tieteellisen tutkimukseen rahoittamiseen

Tutkimusmääräraha on tarkoitettu lisensiaatti- ja väitöskirjatöihin, niiden jälkeiseen tieteelliseen työhön sekä tutkimusryhmille. Tutkimusmäärärahoina jaetaan vuonna 2012 yhteensä enintään 60 000 euroa. Tutkimusmääräraha voidaan jakaa tarvittaessa myös useampaan hankkeeseen. Tutkimuksen tulee liittyä kiinteistö- ja rakentamisalaan.

Tutkimusmäärärahan myöntää Kiinteistöalan Koulutussäätiön asiamies. Määrärahan keskeiset myöntämisperusteet ovat 
1)	liiketoimintalähtöisyys,
2)	eettisyys,
3)	uutta ajattelua ja uusia ratkaisuja avaavat näkökulmat sekä
4)	tieteellinen merkittävyys.

Hakuaika päättyy 24.9.2012.

3.	Harkinnanvaraisia ilman määräaikaa haettavia stipendejä ja tutkimusmäärärahoja

Kiinteistöalan Koulutussäätiö jakaa kiinteistö- ja rakentamisalaan liittyviin opinnäytetöihin ja tutkimuksiin myös harkinnanvaraisia stipendejä ja tutkimusmäärärahoja, joita voi hakea ilman määräaikaa hakuohjeissa mainituilla lomakkeilla.

Hakuohjeet lomakkeineen löytyvät osoitteesta www.kiinko.fi

Lisätietoja antavat:
Säätiön asiamies, toimitusjohtaja Keijo Kaivanto, p. (09) 3509 2928 tai 0400 432 598 sekä
hallintosuunnittelija Kirsi Sirola p. (09) 3509 2963 tai 0400 306 127